CELEX: 62015CN0165
Language: et
Date: 2015-04-09 00:00:00
Title: Kohtuasi C-165/15 P: Euroopa Komisjoni 9. aprillil 2015 esitatud apellatsioonkaebus Üldkohtu (üheksas koda) 5. veebruari 2015. aasta otsuse peale kohtuasjas T-500/12: Ryanair Ltd. vs. Euroopa Komisjon

22.6.2015   
            
            
               ET
            
            
               Euroopa Liidu Teataja
            
            
               C 205/20
            
         Euroopa Komisjoni 9. aprillil 2015 esitatud apellatsioonkaebus Üldkohtu (üheksas koda) 5. veebruari 2015. aasta otsuse peale kohtuasjas T-500/12: Ryanair Ltd. vs. Euroopa Komisjon
   (Kohtuasi C-165/15 P)
   (2015/C 205/28)
   Kohtumenetluse keel: inglise
   
      Pooled
   
   
      Apellant: Euroopa Komisjon (esindajad: L. Flynn, D. Grespan, T. Maxian Rusche, B. Stromsky)
   
      Teised menetlusosalised: Ryanair Ltd., Iirimaa, Aer Lingus Ltd.
   
      Apellandi nõuded
   
   
               —
            
            
               tühistada Üldkohtu (üheksas koda) 5. veebruari 2015. aasta otsus kohtuasjas T-500/12: Ryanair vs. komisjon osas, millega tühistati komisjoni 25. juuli 2012. aasta otsus 2013/199/EL riigiabi juhtumi SA.29064 (11/C, ex 11/NN) kohta – Iirimaal rakendatavad diferentseeritud lennureisijatasud (1), mis puudutab selle otsuse põhjenduses 7 ette nähtud abi tagasinõudmist abi saajatelt summas, mis on 8 eurot reisija kohta; ja
            
         
               —
            
            
               jätta rahuldamata taotlus tühistada komisjoni 25. juuli 2012. aasta otsus 2013/199/EL riigiabi juhtumi SA.29064 (11/C, ex 11/NN) kohta – Iirimaal rakendatavad diferentseeritud lennureisijatasud;
            
         
               —
            
            
               mõista kohtukulud välja hagejalt esimeses kohtuastmes;
               teise võimalusena,
               
                           —
                        
                        
                           saata asi tagasi Üldkohtusse uuesti läbivaatamiseks;
                        
                     
                           —
                        
                        
                           otsustada mõlema kohtuastme menetlusega seotud kohtukulude kandmine edaspidi.
                        
                     
         
      Väited ja peamised argumendid
   
   Oma apellatsioonkaebuse põhjendamiseks esitab apellant ühe väite.
   Apellant väidab, et Üldkohus rikkus ELTL artikli 108 lõiget 3 ja määruse nr 659/1999 (2) artiklit 14, kui ta nägi harilikust maksumäärast madalama määra kehtestamises seisnenud abi saajatelt tagasinõudmisele kuuluva summa kindlaksmääramiseks ette uued majanduslikud kriteeriumid.
   
      (1)  ELT L 119, lk 30.
   
      (2)  Nõukogu 22. märtsi 1999. aasta määrus (EÜ) nr 659/1999, millega kehtestatakse üksikasjalikud eeskirjad EÜ asutamislepingu artikli 93 kohaldamiseks (EÜT L 83, lk 1; ELT eriväljaanne 08/01, lk 339).